Søren Gade og Karsten Lauritzen fra Venstre har - selvom der stadig mangler at blive optalt mange personlige stemmer endnu - sikre mandater for Venstre i Nordjylland. Dermed er der to taburetter tilbage, der skal have ejermænd og blandt kandidaterne er Anders Broholm, der har svært ved at vurdere sine egne muligheder. - Jeg har ikke set nogle stemmetal heroppe fra den nordlige del og det er jo her, jeg skal trække mine stemmer. Nu må vi se. Jeg beholder optimismen til det sidste, oh håber, jeg kan klemme mig ind blandt de fire, siger han til TV2 Nord. - Men det er klart at når vi går tilbage, ser det svært ud. Jeg skal ind og vippe en af de siddende ud. Men du vil jo gerne det her? . Det er klart. Ellers var jeg ikke stillet op og knoklet for det i tre uger, så selvfølgelig vil jeg det. Nu ser vi resultatet. Nu er der ikke så lang tid til, som der har været.

Referat:
Anders Broholm fra Venstre er blandt kandidaterne til at tage et af de yderste mandater, og selvom det bliver svært at vippe en siddende MF'er af pinden er nordjyden optimist.